

 **ประกาศองค์การบริหารส่วนตำบลสระโพนทอง**

เรื่อง มาตรการส่งเสริมความโปร่งใสในการจัดซื้อจัดจ้าง

- - - - - - - - - - - - - - - - - -

 เพื่อให้การบริหารราชการขององค์การบริหารส่วนตำบลสระโพนทอง เป็นไปตามหลักธรรมาภิบาล มีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปรามการทุจริตและนโยบายของรัฐบาล องค์การบริหารส่วนตำบลสระโพนทอง จึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้

 1. ให้เจ้าหน้าที่ขององค์การบริหารส่วนตำบลสระโพนทอง ซึ่งปฏิบัติหน้าที่เกี่ยวกับการจัดซื้อจัดจ้างดำเนินการเผยแพร่การจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560

 2. ให้เจ้าหน้าที่ขององค์การบริหารส่วนตำบลสระโพนทอง ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐให้เป็นไปตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยดำเนินการในระบบเครือข่ายสารสนเทศของกรมบัญชีกลางผ่านระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurment e-Gp) ตามวิธีการกรมบัญชีกลางกำหนดแต่ละขั้นตอนดังนี้

 (1) จัดทำแผนการจัดซื้อจัดจ้าง

 (2) ทำรายงานขอซื้อหรือขอจ้าง

 (3) ดำเนินการจัดหา

 (4) ขออนุมัติซื้อหรือจ้าง

 (5) การทำสัญญา

 (6) การบริหารสัญญา

 (7) การควบคุมและการจำหน่าย

 3. ห้ามมีเจ้าหน้าที่ขององค์การบริหารส่วนตำบลสระโพนทอง ซึ่งปฏิบัติหน้าที่เกี่ยวกับการจัดซื้อจัดจ้าง เข้าไปมีส่วนได้ส่วนเสียผู้ยื่นข้อเสนอหรือคู่สัญญาของ องค์การบริหารส่วนตำบลสระโพนทอง และให้คณะกรรมการต่างๆ ที่ได้รับการแต่งตั้งให้มีเจ้าหน้าที่รับผิดชอบเกี่ยวกับการจัดซื้อจัดจ้างและต้องให้คำรับรองเป็นหนังสือว่าจะไม่เข้าไปมีส่วนได้ส่วนเสียกับผู้ยื่นข้อเสนอหรือคู่สัญญาของ องค์การบริหารส่วนตำบลสระโพนทอง

 4. ห้ามมีให้เจ้าหน้าที่ของ องค์การบริหารส่วนตำบลสระโพนทอง ซึ่งปฏิบัติหน้าที่เกี่ยวกับการจัดซื้อจัดจ้าง ยอมให้ผู้อื่นอาศัยห้าที่ของตนหาผลประโยชน์จากการจัดซื้อจัดจ้างกับ องค์การบริหารส่วนตำบลสระโพนทอง

 5. ให้หัวหน้าหน่วยงาน กำกับ ดูแล การปฏิบัติหน้าที่ของเจ้าหน้าที่ผู้บังคับบัญชาซึ่งปฏิบัติหน้าที่เกี่ยวกับการจัดซื้อจัดจ้างให้เป็นไปด้วยความเรียบร้อย กรณีปล่อยปละละเลยให้ถือเป็นความผิดทางวินัย

 จึงประกาศมาให้ทราบและถือปฏิบัติโดยทั่วกัน

 ประกาศ ณ วันที่ 11 เดือน ตุลาคม พ.ศ. ๒๕62

 (ลงชื่อ).............................................

 (นางบุญน้อม ฦาชา) นายกองค์การบริหารส่วนตำบลสระโพนทอง